
Ehitusloa andmine (P. Kerese tn 36) 
1. ASJAOLUD JA MENETLUSE KÄIK
25.08.2020.a. Narva Linnavalitsuse korralduse vastuvõtmiseks laekus P. Kerese tn 36, Narva linn,  kinnistule laste mänguväljaku ja selle tennindamiseks vajalikute rajatiste ning piirdeaia rajamiseks ehitusloa taotlus koos ehitusprojektiga, töö nr  „LASTE MÄNGUVÄLJAKU RAJAMISE EHITUSPROJEKT P5619_PP_PKerese36, peaprojekteerija Yuliya Akulinina. 
26.08.2020 ehitisregistri  keskkonnas on genereeritud ehitusloa eelnõu nr 011271/20046, menetluse nr 226413 ning suunatud Arhitektuuri- ja Linnaplaneerimise Ametile, Linnamajandusametile kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on tagastatud puuduste kõrvaldamiseks.

03.12.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet kooskõlastas tingimisi märkustega: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2`1 tegevusega. Antud juhul kuulub kavandatav tegevus KeHJS § 6 lg 2 p 19 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2`3 ei anta“.
04.12.2020 kõik kaasatud isikud kooskõlastasid ehitusloa eelnõu.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 2 kohaselt pädev  asutus  otsustab  keskkonnamõju hindamise  algatamise vajaduse.
3. OTSUS
3.1. Anda ehitusluba P. Kerese tn 36, Narva linn,  kinnistule laste mänguväljaku ja selle tennindamiseks vajalikute rajatiste ning piirdeaia rajamiseks vastavalt ehitusprojektile, töö nr  „LASTE MÄNGUVÄLJAKU RAJAMISE EHITUSPROJEKT P5619_PP_v02_PKerese36“, peaprojekteerija Yuliya Akulinina.
 3.2. Jätta algatamata P. Kerese tn 36  kinnistule laste mänguväljaku rajamise  keskkonnamõju hindamist.   
4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

